Birštono gimnazija gaus naujų mokymo priemonių

Birštono savivaldybės administracijai pasirašius jungtinės veiklos partnerystės sutartį su Nacionaline švietimo agentūra, pradėtas įgyvendinti projektas „Ugdymo priemonės mokykloms“ Nr. 10-063-P-0001, kuris yra finansuojamas Europos regioninės plėtros fondo ir bendrojo finansavimo lėšomis.
Projektu siekiama gerinti švietimo paslaugų kokybę, aprūpinant efektyviai veikiančias bendrojo ugdymo mokyklas laboratorine įranga, priemonėmis ir kompiuterine įranga.
Projekte dalyvauja visos Lietuvos savivaldybės. Projekto tikslinė grupė: mokiniai, mokytojai, švietimo pagalbos specialistai ir kiti mokyklų darbuotojai, atsakingi už laboratorinę ir kompiuterinę įrangą.
Viena iš projekto veiklų yra bendrojo ugdymo mokyklų aprūpinimas kompiuterine įranga. Artimiausiu metu Birštono gimnazija gaus 36 naujus, modernius nešiojamus kompiuterius, kurių vertė 24840 Eur.  
Taip pat planuojama gimnaziją aprūpinti ir naujomis šiuolaikiškomis gamtos ir technologijų mokslų priemonėmis.

